-Ծավալային մտածողություն: Ընդլայնեց ընդհանրացումներով մտածելու կարողությանս սահմանները: Կարծում եմ՝ իմ կյանքի հետաքրքիր բաներից մեկն եղավ Լենինգրադում, որտեղ տարբեր սարքերի միջոցով ուսումնասիրում էինք գույների հնարավորությունները: Ես շատ-շատ եմ սիրում գույներ ու հատկապես կոլորիտային գույներ, դրանց ներդաշնակությունը: Ես չեմ կարող ներկը հենց այնպես օգտագործել: Ես սիրում եմ այն գույն դարձնել, ապա նոր կտավին հանձնել: Եթե նկատել եք, իմ կտավներում չկան ճչան գույներ: Ես դրանց նուրբ անցումներն եմ սիրում, ձայնը: